Ancak

Ancak; Ficus rumphii Bl.  katelah ogé waringin jawa nyaéta hiji tutuwuhan anu asalna tina genus Ficus kulawargana Ara, Moraceae. Disungsi22 Mei 2024 Ngaran Ficus rumphii dicokot tina ngaran saurang ahli botani asal Jerman, tayalian Georg Eberhard Rumphius. Disungsi 23 Méi 2024

 Ciri mandiri 
Ficus rumphii téh jangkungna bisa ngahontal 20 méter, ieu tutuwuhan bisa kapanggih hirup salaku epifit mun kaparengan sikina murag dina sela-sela dahan tangka séjén. Kaina mibanda kelir bodas semu kulawu. Daunna buleud endog kalawan méncos ka tung-tungnakeun kelirna semu beureum nalika masih kénéh ngora saterusna robah jadi héjo kolot mangsa geus ngolotan. Tulang daun katempo écés. Kawas  spésiés Ficus anu séjéna, geutahna tangkal acak mibanda kelir bodas. Kembangna diserbuki ku  nyiruan. Ficus rumphii kagolongkeun tutuwuhan anu mibanda dua tempat hartina anu hirup dina hiji tempat mubanda kembang lalaki wungkul anu hirup di tempat séjén mibanda kembang awéwé wungkul. Kembangna anu di serbuki ku nyiruan, éngkena baris jadi buah. Buah Ficus rumphii kelirna hideung, wujusna buleud, loba mibanda siki tur rasana amis. Ieu buah dipikaresep ku manuk jeung lalay anu sakalian ogé ngabantu dina prakna penyerbukan.

Kagunaan
Tangkal ieu sok dimangpaatkeun pikeun pangiuhan, anu remen katempo ogé ieu tangkal dimangpaatkeun salaku Bonsai. Disungsi 23 Méi 2024

 Sebaran 
Ieu tangkal loba kapanggih hirup di India, Cina kidul, Indochina, jeung Malaysia. di Myanmar, ieu tangkal sok disebut  nyaung-phyu, di China disebutna  Xin ye  rong. Di Indonésia, ieu tangkal disebut Ancak (Bl), Waringin Jawa (Jw). Dina basa Inggris ieu tangkal ngarana  Rumphf's Fig. Ieu tangkal dok kapanggih hirup di sisi susukan, sela-sela batu jeung dahan tatangkalan.  Disungsi 23 Méi 2024

 Dicutat tina 

Kategori:Ficus
Kategori:Moraceae
Kategori:Tutuwuhan tropis
Kategori:Tutuwuhan